armvectores/hy_wikipedia_2023 huggingface dataset:
Ռամադան Ռամադանի

Ռամադան Ռամադանի (ալբ․՝ Ramadan Ramadani, հունիսի 15, 1944(1944-06-15), Ուրոշեվաց - հոկտեմբերի 9, 2005(2005-10-09), Պրիշտինա), ալբանացի նկարիչ։


== Կենսագրություն ==
Ռամադան Ռամադանին ծնվել է 1944 թվականին, Ուրոշեվաց քաղաքում։ Դպրոցն ավարտելուց հետո 1967 թվականին սովորել է Պրիշտինայի մանկավարժական ինստիտուտի ֆիգուրատիվ արվեստի բաժնում։ Ուսանողական տարիներին ստացել է «լավագույն ազատ ոճի նկար» մրցանակը, որը համարվում է ուսանողական ամենահեղինակավոր մրցանակներից մեկը։


== Կարիերա ==
Ռամադան Ռամադանին համարվում է 1969 թվականին հիմնադրված “Zef Kolombi” անվան ֆիգուրատիվ արվեստագետների ասոցիացիայի համահիմնադիրներից։ 1974 թվականին հաստատվում է Պրիշտինայում և Պրիշտինայի ռադիոյում աշխատող որպես լրագրող, այնուհետև՝ խմբագիր։ 1977 թվականին ընդունվել է գեղարվեստի ակադեմիա, որն ավարտել է 2 տարի հետո։ 1980 թվականից Կոսովոյի ֆիգուրատիվ արվեստագետների ասոցիացիայի անդամ է եղել։ Ունեցել է շուրջ 30 ազգային և միջազգային ցուցահանդեսներ։ ՅՈՒՆԵՍԿՈ-ի կողմից կազմակերպված ցուցահանդեսում նրա կտավներից երկուսը վաճառվել են։ Պրիշտինայի ռադիոյում աշխատել է մինչև 1990 թվականը, երբ ռադիոն փակվեց տեղական իշխանությունների կողմից։
Ռամադանին պաշտում էր Ռեմբրանտին, Կարավաջոյին, Վելասկեսին, Վան Գոգին, սյուրռեալիստ Սալվադոր Դալիին։ Սիրում էր նկարել յուղանկարային տեխնիկայով, ստեղծել է պաստել, ազատ ոճի գեղանկարներ։ Նա իրեն համարում էր ռեալիստ, չնայած օգտագործում էր սյուռեալիստական տարրեր։ Ստեղծագործել է նատյուրմորտի, բնանկարի, դիմանկարի, ինքնանկարի ժանրերում։ Հաճախ պատկերել է իր երկրի ազգային ավանդույթները։


== Ծանոթագրություններ ==

ՅՈՒՆԵՍԿՕ միության անդամներ Painters-members of Club UNESCO.
Ալբանացի նկարիչներ Albanian Artists.
Կոսովոյի պատկերասրահ Kosovo Art Gallery.
Կոսովոյի պատկերասրահ, վաճառված նկար 1.
Կոսովոյի պատկերասրահ, վաճառված նկար 2


== Արտաքին հղումներ ==
Հարցազրույց ալբաներեն ՅուԹյուբում
Մինդի Քեյլինգ

Վերա Մինդի Քեյլինգ (անգլ.՝ Vera Mindy Kaling, ծնունդով՝ Չոկալինգամ (անգլ.՝ Chokalingam), հունիսի 24, 1979(1979-06-24), Քեմբրիջ, Մասաչուսեթս), ամերիկացի կատակերգու, դերասանուհի և սցենարիստ։ Առավել հայտնի է դարձել «Օֆիս» հեռուստասերիալում Քելի Կապուրի դերից հետո։


== Վաղ տարիներ ==
Մինդի Քեյլինգը (ծնունդով՝ Վերա Չոկալինգամ) ծնվել է Մասաչուսեթս նահանգի Քեմբրիջ քաղաքում՝ հնդկական թամիլների ընտանիքում։ 1997 թվականին ավարտել է Buckingham Browne & Nichols մասնավոր դպրոցը։ Հաջորդ տարի սկսել է հաճախել Դարթմության քոլեջ, որտեղ նա «Խաղային շների օր» իմպրովիզացիոն կատակերգության անդամ էր։ Քոլեջն ավարտել է 2001 թվականին։ 
2003 թվականին խաղացել է Բեն Աֆլեք «Մեթը և Բենը» պիեսում, որը նա գրել է Բրենդա Ուիթերսի համահեղինակությամբ։ Time ամսագիրն այս ներկայացումն ընդգրկել է «Տարվա ամենակարևոր թատերական իրադարձությունները» ցուցակում։


== Գործունեություն ==
2005 թվականին Քեյլինգը հայտնվել է «Սանձեք ձեր խանդավառությունը» սերիալի դրվագներից մեկում՝ որպես օգնական։ 2006 թվականի ապրիլին մասնակցել է «Շաբաթ երեկոյան ուղիղ եթերում» թոք շոուին։ Քեյլինգն իր առաջին դերը ստացել է 2004 թվականին՝ «Քառասունամյա կույսը» ֆիլմում։ Նա նաև հայտնվել է «Ուղեկցող երեխաներ» ֆիլմում՝ որպես մատուցողուհի։ 2007 թվականին փոքր դեր է ստացել «Ամուսնության արտոնագիր» ֆիլմում՝ Ջոն Կրասինսկու, Անջելա Կինսիի և Բրայան Բաումգարտների հետ համատեղ։ 2009 թվականին նկարահանվել է «Գիշերը թանգարանում 2» ֆիլմի դրվագում։ 2010 թվականին «Անճոռնի ես» մուլտֆիլմում հնչյունավորել է զբոսաշրջիկի մորը։
2005-2013 թվականներին խաղացել է Քելի Կապուրի դերը «Օֆիս» հեռուստասերիալում։ Նա նաև գրել է սերիալի 18 դրվագների սցենարը։ «The A.V. Club»-ին տված հարցազրույցում Քեյլինգն ասել է, որ Քելիի կերպարը «չափազանցված է»։ Diwali երրորդ սեզոնային դրվագից հետո հայտնվել է «Թարմ օդ» թոք շոուում։
2011 թվականին լույս է տեսել Քեյլինգի առաջին գիրքը՝ «Իմ բովանդակությունը» վերնագրով։


== Անձնական կյանք ==
2017 թվականի դեկտեմբերի 15-ին Քեյլինգը դուստր է ունեցել՝ Քեթրին Սուոթ «Քիթ» Քեյլինգ, իսկ 2020 թվականի սեպտեմբերի 3-ին՝ որդի՝ Սփենսր Քեյլինգ։ Նա սերտ հարաբերություններ է պահպանում Նովակի հետ, որի հետ ծանոթացել է «Օֆիսում» աշխատելիս։ Նրանք հանդիպել են շոուի նկարահանումների ժամանակ, և նրանց հերոսների՝ Ռայան Հովարդի և Քելի Կապուրի հարաբերությունների բնույթը երբեմն արտացոլում է նրանց հարաբերություններն իրական կյանքում։ Բացի այդ, Նովակը դստեր կնքահայրն է։


== Ֆիլմագրություն ==


== Մրցանակներ և անվանակարգեր ==


== Ծանոթագրություններ ==


== Արտաքին հղումներ ==
Մհեր Ջուլհաճյան

Մհեր Արամի Ջուլհաճյան, (նոյեմբերի 28, 1967 Բեյրութ, Լիբանան - օգոստոսի 23, 1993 Մարտունու շրջան, Արցախ), լիբանանահայ ազատամարտիկ։


== Կենսագրություն ==
Ծնվել է 1967 թվականի նոյեմբերի 28-ին Լիբանանի Բեյրութ քաղաքում։ Նախնական կրթությունը ստացել է Դամասկոսի Թարգմանչաց վարժարանում։
1978 թվականին Մհեր Ջուլհաճյանը ծնողների հետ հաստատվել է Պուրճ Համուտում, որտեղ և անդամակցել է ՀՅԴ «Նավասարդյան» պատանեկան միությանը։ Միջնակարգ և երկրորդական ուսումը շարունակել է Խորեն Խանամիրյանի անվան քոլեջում։
1984 թվականին անդամակցել է ՀՅԴ Լիբանանի Երիտասարդական միության (ԼԵՄ) «Րաֆֆի» մասնաճյուղին։ 1986 թվականի փետրվարին ընդունվել է Բեյրութի Ամերիկյան համալսարանի բնագիտության բաժին։
1989 թվականի դեկտեմբերին ստացել է գիտության պսակավորի վկայական և նույն թվականին էլ նշանակվել ՀՅԴ «Բաբկեն Սյունի» պատանեկան միության վարիչ և իր պարտականությունները կատարել մինչև 1991 թվականի մարտ ամիսը։
1990 թվականի հոկտեմբերին երդում է տվել և անցել ՀՅԴ «Զավարյան» ուսանողական միության շարքերը։
1990 թվականի սկզբից մինչև 1992 թվականի հունիս ամիսը բնագիտություն է դասավանդել Ազգ. Գևորգ Չաթալպաշյան և Գերմանական երկրորդական վարժարաններում։ Աշխատել է նաև Բեյրութի Ամերիկյան համալսարանի բնագիտության լաբորատորիայում։
1992 թվականին ամուսնացել է և տեղափոխվել Հայաստան։ Նույն թվականին ընդունվել է Երևանի պետական համալսարանի երկրաբանական ֆակուլտետի ասպիրանտուրան, զուգահեռ մասնակցել Արցախի ազատագրական պայքարին։
Մհեր Ջուլհաճյանը զոհվել է 1993 թվականի օգոստոսի 23-ին ԼՂՀ Մարտունու շրջանի Մարզիլի գյուղի մոտ, երբ իր չորս մարտական ընկերների հետ (Մերուժան Մոսիյան (ՀՅԴ Արցախի ԿԿ-ի անդամ), Արտակ Մնացականյան, Լևոն Համբարձումյան և Ռուդիկ Ավագյան) ստուգում էին ԼՂՀ պաշտպանության բանակի առաջապահ ուժերի դիրքերը։ Նրա աճյունն ամփոփված է Եռաբլուր հուշահամալիր-պանթեոնում։ 
Նկարահանվել է ֆիլմ՝ նվիրված Մհեր Ջուլհաճյանին և կրում է «Մհեր» վերնագիրը։


== Պարգևներ ==
ԼՂՀ նախագահի 2003 թվականի մայիսի 8-ի ՆՀ37 հրամանով Մհեր Ջուլհաճյանը հետմահու պարգևատրվել է «Արիության համար» մեդալով։ Նրա անունով է կոչվել Արցախի պետական համալսարանի և ՀՀ ՊՆ համակարգչային կենտրոնները, ՀՅԴ Լիբանանի Զավարյան ուսանողական միության գրադարանները, ՀՅԴ Լիբանանի երիտասարդական միության «Րաֆֆի» մասնաճյուղի սրահը, ՀՅԴ Կանադայի պատանեկան միությունը։ 
2007 թվականի նոյեմբերին ԵՊՀ երկրաբանության ֆակուլտետի օգտակար հանածոների և հանքավայրերի կաբինետը անվանակոչվել է Մհեր Ջուլհաճյանի անվամբ։


== Ծանոթագրություններ ==
Մերի Փիքֆորդ

Մերի Փիքֆորդ (անգլ.՝ Mary Pickford, իսկական անուն ազգանունը՝ Գլեդիս Լուիզա Սմիթ, ապրիլի 8, 1892(1892-04-08)[…], Տորոնտո, Կանադա - մայիսի 29, 1979(1979-05-29)[…], Սանտա Մոնիկա, Լոս Անջելես շրջան, Կալիֆոռնիա, ԱՄՆ), կանադացի ծագումով ամերիկացի թատրոնի և կինոյի դերասանուհի, նաև կինոպրոդյուսեր։


== Գործունեություն ==
Համր կինոյի ժամանակաշրջանի մեծագույն դերասանուհիներից մեկը, նկարահանվել է 200-ից ավելի ֆիլմերում, 36 ֆիլմի պրոդյուսեր է, United Artists կինոընկերության հիմնադիրներից մեկը։
Կինոյում հանդես է եկել 1909 թվականից։ Փիքֆորդի լավագույն դերերը ստեղծվել են ռեժիսոր Դեյվիդ Ուորկ Գրիֆիտի ղեկավարությամբ։ Համաշխարհային ճանաչման է արժանացել նրա մարմնավորած բարեհոգի, միամիտ աղջկա՝ ամերիկյան «մոխրոտիկի» կերպարը։ Հատկապես հռչակվել է «Նյու Յորքյան գլխարկ» (1912), «Խեղճ, փոքրիկ հարուստը» (1916), «Փոքրիկ արքայադուստրը» (1917), «Պոլիաննա» (1920), «Իմ լավագույն աղջիկը» (1927) ֆիլմերով։ Եղել է բազմաթիվ կինոընկերությունների կազմակերպիչ ու տնօրեն, այդ թվում՝ «Յունայթեդ արթիսթս»-ի (Դեյվիդ Ուորկ Գրիֆիտի, Չարլի Չապլինի, Դուգլաս Ֆերբենքսի հետ)։ 1933 թվականից խաղացել է թատրոնում, հանդես եկել իբրև պրոդյուսեր։ Հեղինակ է «Լույս և ստվեր» ինքնակենսագրական գրքի։
Ամուսնացած է եղել համր կինոյի նշանավոր դերասան Դուգլաս Ֆերբենքսի հետ։ Կինոյի պատմության մեջ առաջին Հոլիվուդյան աստղն է, ով 7-անիշ հոնորարի պայմանագիր է ստորագրել (1916 թվականի հունիսի 24-ին «Paramount Pictures» կինոընկերության հետ, 1 040 000 ԱՄՆ դոլար։ )
Ամերիկյան բոլոր ժամանակների ֆիլմերի 100 մեծագույն աստղերի ցանկում 24-րդն է։


== Ծանոթագրություններ ==


== Արտաքին հղումներ ==
Փիքֆորդի կենսագրության տարեթվերով (անգլ.)
դերասանուհու կենսագրություն TCMDB.com Archived 2008-04-07 at the Wayback Machine. (անգլ.)
լուսանկարներ Silentladies.com
Տավիլիանո

Տավիլիանո  (իտալերեն՝ Tavigliano), կոմունա Իտալիայի Պիեմոնտ մարզի Բիելլա գավառում։
Բնակչությունը կազմում է 936 մարդ (2008)։ Բնակչության խտությունը՝ 94 մարդ/կմ²։ Տարածքը կազմում է 10 կմ²։ Փոստային ինդեքս՝ 13811։ Հեռախոսային կոդ՝ 015։
Սուրբ Հուլիոսը հարգվում է որպես կոմունայի հովանավոր սուրբ։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Վիճակագրության ազգային ինստիտաուտ
Վիճակագրության ազգային ինստիտաուտ Archived 2009-12-07 at the Wayback Machine.
Շաղափի սելավ

Շաղափի սելավ, Շաղատ, Շաղափլու, սելավ Հայաստանի Արարատի մարզում, Վեդիի ձախ վտակը։ Սկիզբ է առնում Դահնակի լեռնաշղթայից և մայր գետին միանում Ուրցաձոր գյուղի մոտ։ Երկարությունը 19,5 կմ է, ջրհավաք ավազանը՝ 131 կմ²։ Սելավային երևույթները կրկնվում են 4-5 տարին մեկ։ Ավերիչ էր 1953 թվականի սելավը (ողողել է շուրջ 25 հա այգիներ, քանդել տներ, ոռոգման ցանցը և այլն), ինչպես նաև 1959, 1963, 1965 թվականների սելավները։


== Ծանոթագրություններ ==
Գաբլոր

Գաբլոր լեռնագագաթ Հայկական լեռնաշխարհում, Հայկական Տավրոս լեռնահամակարգում, Սասունի Տալվորիկի շրջանում։


== Ծանոթագրություններ ==
Չիզլագո

Չիզլագո (իտալերեն՝ Cislago), կոմունա Իտալիայում։ Գտնվում է Լոմբարդիա մարզում՝ Վարեզե գավառում։ Բնակչությունը կազմում է 9118 մարդ, բնակչության խտությունը կազմում է 909 մարդ/կմ²։ Զբաղեցնում է 10 կմ² մակերես։ Փոստային ինդեքս՝ 21040, հեռախոսային կոդ՝ 02:


== Ծանոթագրություններ ==


== Արտաքին հղումներ ==
Պաշտոնական կայք (իտալ.) Archived 2017-01-23 at the Wayback Machine.
Արագածոտն (այլ կիրառումներ)

Արագածոտն կարող է ունենալ հետևյալ կիրառումները՝

Արագածոտնի մարզ - Հայաստանի մարզերից
Արագածոտն - Գյուղ Հայաստանի Արագածոտնի մարզի Աշտարակի շրջանի Արագածոտն համայնքում
Արագածոտն - Համայնք Հայաստանի Արագածոտնի մարզի Աշտարակի շրջանում, որն ընդգրկում է Արագածոտն գյուղը
Արագածոտն - պատմական Հայաստանի Այրարատ նահանգի գավառներից։
Արագածոտն - գետ Արագածոտնի մարզում, Նիգատուն գետի ձախ օժանդակը
Ցիկունովկա (գյուղ, Մոնաստիրշչինսկի շրջան)

Ցիկունովկա (ռուս.՝ Цикуновка), գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 18 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կամուրջներ մոռացության վրայով

Կամուրջներ մոռացության վրայով, 1969 թվականին «Հայֆիլմ» կինոստուդիայի նկարահանած ֆիլմ։


== Սյուժե ==
Հայրենական պատերազմի հերոս Հենրիկ Զաքարյանի գործած սխրանքները յուրօրինակ էստաֆետով փոխանցվում են երիտասարդ սերնդին։


== Դերերում ==
ուսանող – Վիտալի Օվանեսով
աղջիկ – Լյուդմիլա Գլադունկո
Հենրիկ Զաքարյան – Գուժ Մանուկյան
տղամարդ – Արկադի Տոլբուզին
լողափի կին – Տ. Կարանտոնիս
մեխերով մարդ – Եվգենի Եվստիգնեև
մորաքույր Սիլվա – Ռազալիա Կոլեսովա
աղջիկը՝ հեռավոր անցյալից – Լյուբով Նեֆյոդովա
ծեր կին – Ալեքսանդրա Դենիսովա
գերմանացի սպա – Իգոր Նագավկին
ելուզակներ – Վլադիմիր Բասով, Ստանիսլավ Չեկան, Նիկոլայ Կուզմին


== Նկարահանող խումբ ==
Սցենարի հեղինակ` Բորիս Սահակով
Բեմադրող ռեժիսոր` Յուրի Երզնկյան
Գլխավոր օպերատոր` Սերգեյ Իսրայելյան
Գլխավոր նկարիչ` Հրայր Կարապետյան
Կոմպոզիտոր` Ռոբերտ Ամիրխանյան
Հնչյունային օպերատոր` Ի. Օրդուխանյան
Ռեժիսոր` Ռ. Նազարյան
Օպերատոր` Ռ. Բալասանյան
Զգեստների նկարիչ` Գ. Իսայան
Նկ.արիչ դիմահարդար` Ռ. Մանդունյան
Ռեժիսորի ասիստենտ` Լ. Երզնկյան, Էդ. Մարտիրոսյան
Օպերատորի ասիստենտ` Հ. Մկրտչյան
Նկարիչ-ասիստենտ` Ս. ՄաթևոսյանՀամակցված նկարահանումներ` 

Օպերատոր` Ա. Պաստուխով
Նկարիչ` Հ. Հովհաննիսյան
Մոնտաժող` Վ. Հայկազյան
Խմբագիր` Բ. Հովհաննիսյան
Երգերի տեքստի հեղինակներ` Ի.Ուտկին, Ա. Ագիշև, Վ. Գոլովանով
Տնօերն` Գ. Կարապետյան


== Ծանոթագրություններ ==
Վիտ

Վիտ, գետ, որը գտնվում է Բուլղարիայի հյուսիսում, հանդիսանում է Դանուբ գետի աջ վտակը։ Ծագում է Բելի Վիտից (պայմանականորեն հանդիսանում է գետի ակնաղբյուրը, բարձրությունը 2030 մետր) և Չերնի Վիտից։ Սկիզբ է առնում Ստարա Պլանինա լեռանշղթայի հյուսիսային լանջերից։ Երկարությունը 189 կիլոմետր է։ Հոսում է Լովեչի և Պլևենի մարզերով։ Գետի վրա է գտնվում Տետևան քաղաքը, իսկ նրա աջ վտակի՝ Տուչենիցայի ափին՝ Պլևեն քաղաքը։


== Ծանոթագրություններ ==


== Արտաքին հղումներ ==
Վիտ գետը BlueLink.net կայքում Archived 2007-09-27 at the Wayback Machine.
(3176) Պաոլիչի

(3176) Պաոլիչի (անգլ.՝ Paolicchi), աստերոիդ աստերոիդների հիմնական գոտում։ Հայտնաբերվել է 1980 թվականի նոյեմբերի 13-ին Զորան Կնեժևիչի կողմից Պիսկեշտետոյում։
Միջին հեռավորությունը Արեգակից կազմում է 2,87698 ա. մ., առավելագույնը մոտենում է 2,792 ա. մ. հեռավորության վրա և հեռանում 2,9619 ա. մ.։ Արեգակի շուրջ մեկ ամբողջական պտույտ է կատարում 1782,39 երկրային օրվա ընթացքում, իր ուղեծրով շարժվելով միջինում 0,201976 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 18,1° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3176) Պաոլիչի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սերգեյ Ամիրյան

Սերգեյ Սուլթանի Ամիրյան (հունիսի 2, 1929(1929-06-02), Քարաշեն, Հայաստան - օգոստոսի 5, 2012(2012-08-05)), հայ պատմաբան։ Պատմական գիտությունների դոկտոր (1972), պրոֆեսոր (1975):


== Կենսագրություն ==
Սերգեյ Ամիրյանը ծնվել է 1929 թվականի հունիսի 2-ին, Սյունիքի մարզի Քարաշեն գյուղում։ 1952 թվականին ավարտել է Երևանի պետական համալսարանը։ 1961-1983 թվականներին եղել է Երևանի պոլիտեխնիկական ինստիտուտի պատմության ամբիոնի վարիչ, 1983-1993 թվականներին՝ Երևանի պետական համալսարանի ԽՄԿԿ պատմության ամբիոնի վարիչ։ 1993 թվականից դասավանդում է Երևանի պետական համալսարանում։
Աշխատությունները վերաբերում են հասարակության սոցիալ-դասակարգային կառուցվածքի փոփոխություններին, զարգացման հարցերին։
Մահացել է 2012 թվականի օգոստոսի 5-ին։


== Երկեր ==
Միասնական ճակատով դեպի կոմունիզմ։ Երևան, Հայպետհրատ, 1962։
Բանվոր դասակարգի և գյուղացիության անխախտ դաշինքը արդի էտապում։ Երևան, «Հայաստան», 1967։
Союз рабочего класса и крестьянства на современном этапе (по материалам Арм. ССР): Автореферат ... д-ра ист. наук /571/ / С. С. Амирян, АН Арм. ССР, Ин-т истории. Ереван, Б. и., 1971.
Փոփոխություններ սովետական հասարակության սոցիալական կառուցվածքում։ Երևան, «Հայաստան», 1973։
Սովետական մարդը։ Երևան, «Հայաստան» 1975 (համահեղինակ)։
Ռայխի փլուզումից առաջ։ [Վեպ], Երևան, «Հայաստան», 1975 (համահեղինակ)։
Զարգացած սոցիալիզմի բանվոր դասակարգը։ Երևան, «Հայաստան», 1976։
Արդի բուրժուական գաղափարախոսության քննադատական ուրվագծեր։ Երևան, «Հայաստան», 1977 (համահեղինակ)։
Սովետական Հայաստան։ Երևան, «Հայաստան», 1980 (համահեղնակ)։
Հասարակության սոցիալական կառուցվածքի վերափոխումն ու զարգացումը Հայկական ԽՍՀ-ում։ Երևան, «Հայաստան», 1981։
Рабочий класс Советской Армении в период развитого социализма. К. С. Худавердян ( рук. авт. кол.), Р. Л. Азизбекян, С. C. Амирян и др., Отв. ред. Г. А. Аветисян, К. С. Худавердян, АН АрмССР. Ин-т истории. Ереван, Изд-во АН АрмССР, 1982.
Ամերիկյան իմպերիալիզմի արյունոտ հետքերը։ Ռուս. թարգմ.՝ Վ. Դ. Դարբինյան, Ս. Ս. Ամիրյան, խմբ.՝ Մ. Վ. Արիստակեսյան, Գ. Գ. Դալլաքյան, Երևան, «Հայաստան», 1984։
Ալեքսանդր Մյասնիկյան։ [Կյաքն ու գործունեությունը], Երևան, «Հայաստան» 1986։
Հայաստանում սովետական իշխանության ամրապնդման պատմության մի քանի հարցեր։ (1920-1922 թթ.), Երևան, Երևանի համալսարանի հրատ, 1987 (համահեղինակ)։


== Ծանոթագրություններ ==
Ցատկապարան

Ցատկապարան ֆիզիկական վարժություններ կատարելու նպատակով մեծերի և փոքրերի համար  սպորտային պարագա։ Իրենից ներկայացնում է սինթետիկ կամ կաշվե լար։ Կիրառվում է նաև գեղարվեստական մարմնամարզության մեջ՝ որպես սպորտային պարագա։


== Պատմություն ==
Անգլիական լեգենդի համաձայն՝  ցատկապարանը այն կաշվե թոկն  էր, որով խեղդել են Հիսուսին մատնած Հուդային։ Ցատկապարաններն առավելապես  կիրառվել  են գարնանը՝ հատկապես զատիկի ընթացքում։ Քեմբրիջում և  Արևելյան Սասեկսում դրանով ցատկել են ամեն Ավագ Ուրբաթ։


== Համաշխարհային ռեկորդներ ==
2006 թվականի հոկտեմբերի  12-ին  50 000 մարդ (մեծ մասամբ երեխաներ կամ ցածր դասարանների ուսուցիչներ) 30 վայրկյան Նիդերլանդների թվով  335 դպրոցներում ցատկել են պարանով։
2006 թվականի մարտի 24-ին Մեծ Բրիտանիայում և Իռլանդիայում համատեղ ռեկորդ է սահմանվել։ 7 632 երեխա անդադար ցատկել են երեք րոպե՝ երկրի 85 տարբեր հրապարակներում։ Սա եղել է   The British Rope Skipping Association  և Skipping Workshops  փորձի մի մասը՝  վերադարձնել ցատկապարանով սպորտաձևը դպրոցներ։ Այս ռեկորդը  ընդգրկվել է Գինեսի ռեկորդների գրքում։


== Ցատկապարանը գեղարվեստական մարմնամարզության մեջ ==

Պարանը օգտագործվում է որպես գեղարվեստական մարմնամարզության պարագա։ Մարմնամարզական պարանը բռնակներ չունի, դրա փոխարեն թույլատրվում է հանգուցել  կամ այրել ծայրերը։ Արտաքինից նման է պարանի։ 

Ցատկապարանը պատրաստում են կանեփաթելից կամ  նեյլոնից։
Ցատկապարանները լինում են միագույն կամ գույնզգույն։
Երկարությունը  համեմատական է մարզիկի հասակին։


== Հետաքրքիր փաստեր ==
Համաձայն ՌԴ առողջապահությահ սոցիալական զարգացման կենտրոնի անցկացման հարցման՝ ռուսաստանաբնակների շրջանում ամենահայտնի սպորտաձևը հանդիսանում է պարանով ցատկելը։


== Պատկերասրահ ==

		
		
		
		


== Ծանոթագրություններ ==
(5110) Բելգիրատ

(5110) Բելգիրատ (անգլ.՝ Belgirate), աստերոիդ աստերոիդների հիմնական գոտում։ Հայտնաբերվել է 1987 թվականի սեպտեմբերի 19-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,387734 ա. մ., առավելագույնը մոտենում է 2,1279 ա. մ. հեռավորության վրա և հեռանում 2,6476 ա. մ.։ Արեգակի շուրջ մեկ ամբողջական պտույտ է կատարում 1347,65 երկրային օրվա ընթացքում, իր ուղեծրով շարժվելով միջինում 0,267132 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,81° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5110) Բելգիրատ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սուխորեչիե (գյուղ, Սիմֆերոպոլի շրջան)

Սուխորեչիե (ուկրաիներեն՝ Сухоріччя, Ղրիմի թաթարերեն՝ Cağa Mamış), գյուղ Ուկրաինայի Ղրիմի Ինքնավար Հանրապետության Սիմֆերոպոլի շրջանում։ Բնակավայրը նախկինում նաև անվանվել է Ջագա-Մամիշ։
2001 թվականի տվյալներով Սուխորեչիե գյուղում բնակվում էր 85 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կեհինդե Ուայլի

Կեհինդե Ուայլի (անգլ.՝ Kehinde Wiley, փետրվարի 28, 1977(1977-02-28), Լոս Անջելես, Կալիֆոռնիա, ԱՄՆ), ամերիկացի ժամանակակից նկարիչ։


== Ստեղծագործագործական գործունեություն ==
Կեհինդե Ուայլիի աշխատանքները հղում են Տիցիանի և Տյեպոլոյի գեղանկարչությանը, որոնք ներառում են իրենց մեջ մի շարք ոճեր՝ ֆրանսիական ռոկոկոյից մինչև քաղաքային փողոցների արվեստը։ Իր ստեղծագործական կարիերայի գերակշիռ մասը Ուայլին ստեղծել և շարունակում է ստեղծել մեծ, վառ մեծաքանակ նախշերով նկարներ, որոնք պատկերում են երիտասարդ աֆրոամերիկացիների՝ հագնված վերջին հիպ-հոփ նորաձևությամբ։ Թատերական կեցվածքները և միջավայրը փոխառնված են 17-19-րդ դարերի արևմտյան գեղանկարչությունից։


== Կրթություն ==
1999, Կերպարվեստի բակալավր, Սան Ֆրանցիսկոյի Արվեստի Ինստիտուտ, Սան Ֆրանցիսկո, Կալիֆոռնիա
2001, Կերպարվեստի մագիստրոս, Յեյլի Համալսարան, Արվեստի դպրոց, Նյու Հեյվն, Կոնեկտիկուտ
2001, Յեյլի Համալսարանի Պատկերասրահի դրամաշնորհ
2002, Ռեմա Հորտ Մանն Հիմնադրամի դրամաշնորհ
2002, Նկարիչ բնակության վայրում ծրագիր, Հարլեմի ստուդիա թանգարան, Նյու Յորք քաղաք


== Անհատական ցուցահանդեսներ ==
Ջոն Լունդվիկ

Ջոն (Յոն) Լունդվիկ, հունվարի 27, 1983(1983-01-27), Լոնդոն, Միացյալ Թագավորություն (շվեդերեն՝ John Lundvik), շվեդ երգիչ, երաժիշտ, ներկայացրել է Շվեդիան «Եվրատեսիլ 2019»-ում Թել Ավիվում։


== Կենսագրություն ==
Ծնվել է 1983 թվականին Լոնդոնում։ Երբ նա մեկ շաբաթական էր, նրան որդեգրել է Միացյալ Թագավորությունում բնակվող շվեդ զույգը։
Սկզբում ընտանիքն ապրել է Լոնդոնում, իսկ երբ Ջոնը 6 տարեկան էր, նրանք տեղափոխվել են Շվեդիա։
Ջոնի իր երաժշտական կարիերայում առաջխաղացում տեղի է ունեցել 2010 թվականին, երբ նա գրել է «When You Tell the World You’re Mine» երգը շվեդ Վիկտորիա թագաժառանգ արքայադստեր հարսանիքի համար։
Այնուհետև նա մասնավորապես երաժշտություն է գրել շվեդական «Անաշխատ փողեր» կինոֆիլմի և «Կայսրություն» հեռուստասերիալի համար։
Գրել և կատարել է 2016 թվականին Ռիոյում անցկացված Ամառային օլիմպիական խաղերում  իր երկրի (Շվեդիա) պաշտոնական երգը՝ «All About The Games»:
2018 թվականին առաջին անգամ մասնակցել է Մելոդիֆեստիվալեն շվեդական երգի մրցույթին, որը ծառայում է որպես Եվրատեսիլում Շվեդիայի ազգային ընտրության եզրափակիչ։ «My Turn» երգով զբաղեցրել է 3-րդ տեղը։
2019 թվականին կրկին մասնակցել է նույն մրցույթին և հաղթել «Too Late for Love» երգով։ Բացի այդ, նա հեղինակել է նույն թվականին Եվրատեսիլում հնչած ևս մեկ երգ՝ «Bigger than Us» երգը, որով Մայքլ Ռայսը ներկայացրել է Մեծ Բրիտանիան։
Եվրատեսիլ 2019-ի եզրափակչում, որ տեղի է ունեցել մայիսի 19-ին, ժյուրիից ստացել է ավելի շատ միավորներ, քան մյուս մասնակիցները, սակայն հանդիսատեսի քվեարկության արդյունքների հայտարարումից հետո հայտնվել է 6-րդ տեղում։


== Ծանոթագրություններ ==
(2681) Օստրովսկի

(2681) Օստրովսկի (անգլ.՝ Ostrovskij), աստերոիդ աստերոիդների հիմնական գոտում։ Հայտնաբերվել է 1975 թվականի նոյեմբերի 2-ին Տամարա Սմիռնովայի կողմից Նաուչնիում։
Միջին հեռավորությունը Արեգակից կազմում է 2,748946 ա. մ., առավելագույնը մոտենում է 2,2242 ա. մ. հեռավորության վրա և հեռանում 3,2737 ա. մ.։ Արեգակի շուրջ մեկ ամբողջական պտույտ է կատարում 1664,75 երկրային օրվա ընթացքում, իր ուղեծրով շարժվելով միջինում 0,216249 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,98° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2681) Օստրովսկի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վիշգորոդոկ (գյուղ, Պիտալովսկի շրջան)

Վիշգորոդոկ (ռուս.՝ Вышгородок), գյուղ Ռուսաստանի Պսկովի մարզի Պիտալովսկի շրջանի կազմում։
Բնակչությունը 2000 թվականին գրանցված տվյալներով կազմում էր 534 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ֆրիդրիխսհաֆեն

Ֆրիդրիխսհաֆեն  (գերմ.՝ Friedrichshafen, ալեմանյան բարբառ՝ Hafe, Fridrichshafe), կոմունա Գերմանիայի Բադեն-Վյուրթեմբերգ երկրամասում՝ Բոդենի լճի հյուսիսային ափում։ Կոնստանցից հետո այն Բոդենի լճի ափի երկրորդ մեծ քաղաքն է։ Ռավենսբուրգի և Վայնգարթնի հետ միասին կազմում է Բադեն-Վյուրթեմբերգի 14 գլխավոր կենտրոններից մեկը։


== Արդյունաբերության զարգացումը «Ցեփելինի» շնորհիվ ==
Քաղաքի արդյունաբերության զարգացման մեջ մեծ նշանակություն է ունեցել ամենից առաջ Ֆերդինանդ ֆոն Ցեփելինը։ Ցեփելինը առաջինը ստեղծեց կոշտ երեսապատումով դիրիժաբլ և անվանեց իր անունով։Կոնստանցում ծնված կոմսը 19-րդ դարի վերջերին իր հանրահայտ դիրիժաբլի՝ «Ցեփելինի» արտադրությունը տեղափոխեց այստեղ։ 
«Ցեփելին» կազմակերպության դիրիժաբլները հայտնի էին ամբողջ Գերմանիայում և ամբողջ աշխարհում։
Դիրիժաբլների արտադրության շնորհիվ այստեղ տնտեսական վերելք նկատվեց։ 1912 թ. Ցեփելին կոնցեռնը գրեթե 200 աշխատող ուներ։


== Ծանոթագրություններ ==


== Արտաքին հղումներ ==
Պաշտոնական էջ
Ջենի Ֆրենսիս

Ջենի Ֆրենսիս (անգլ.՝ Genie Francis, մայիսի 26, 1962(1962-05-26), Էնգլվուդ, Բերգեն շրջան, Նյու Ջերսի, ԱՄՆ), ամերիկյան հեռուստատեսային դերասանուհի։ Առավել հայտնի է օճառային օպերաներում կատարած դերերով։


== Կենսագրություն ==
Ջենի Ֆրենսիսը ծնվել է 1962 թվականի մայիսի 26 - ին ԱՄՆ - ի Նյու Ջերսի նահանգի Էնգլբուդ քաղաքում։ Նրա հայրը՝ ծագումով անգլիացի, կանադացի դերասան Իվոր Ֆրանսիսը մահացել է 1986 թվականին։
Ֆրենսիսը առավել հայտնի է իր Լաուրա Սպենսերի դերով «Գլխավոր հոսպիտալ» օճառային օպերայում կատարած դերով, որը խաղացել է երեք տասնամյակ՝ սկսած 1976 թ. - ից։ 2007 թվականին նա ստացել է «Էմմի» ցերեկային մրցանակը լավագույն երկրորդական կին դերի համար «Գլխավոր հոսպիտալ» օճառային օպերայում։ Ֆրենսիսը մի քանի անգան հեռացել և վերադարձել է «Գլխավոր հոսպիտալ»։ 1983 թվականին՝ իր կարիերայի գագաթնակետին նա առաջին անգամ հեռավավ շոուից, որպեսզի կարիերա սկսի փրայմ-թայմում և ստացավ գլխավոր դեր «Մերկ բուրմունք» հեռուստասերիալում, որը փակվեց առաջին եթերաշրջանի ավարտից հետո։ Հետո նկարահանվել է «Հյուսիս և Հարավի» երեք մասերում, ինչպես նաև հյուր է եղել «Հյուրանոց», «Նա սպանություն է գրել» և «Ռոզեաննա» սերիալներում։
1988 թվականից ամուսնացած է դերասան Ջոնաթան Ֆրեյկսի հետ և ունի երկու երեխա։


== Ֆիլմագրություն ==
1976-1982 թթ., 1983 -1984 թթ., 1993-2002 թթ., 2006 թ., 2008 թ., 2013 թ. — Գլխավոր հոսպիտալ / General Hospital
1983 թ. — Մերկ բուրմունք / Bare Essence
1985 թ. — Հյուսիս և Հարավ / North and South
1986 թ. — Հյուսիս և Հարավ 2 / North and South, Book II
1987-1989 թթ. — Մեր կյանքի օրերը / Days of Our Lives
1990 - 1992 թթ. — Իմ բոլոր երեխանները / All My Children
1994 թ. — Հյուսիս և Հարավ 3 / Heaven & Hell: North & South, Book III
1995 թ. — Մթնշաղային սարսափ / Terror in the Shadows
2004 թ. — Փոթորկի կանխագուշակները / Thunderbirds
2011-2012 թթ. — Երիտասարդ և համարձակ / The Young and the Restless


== Ծանոթագրություններ ==
(2203) վան Ռիյն

(2203) վան Ռիյն (անգլ.՝ van Rhijn), աստերոիդ աստերոիդների հիմնական գոտում։ Հայտնաբերվել է 1935 թվականի սեպտեմբերի 28-ին Հենրիկ վան Գենտի կողմից Յոհանեսբուրգում։
Միջին հեռավորությունը Արեգակից կազմում է 3,108403 ա. մ., առավելագույնը մոտենում է 2,5347 ա. մ. հեռավորության վրա և հեռանում 3,6821 ա. մ.։ Արեգակի շուրջ մեկ ամբողջական պտույտ է կատարում 2001,72 երկրային օրվա ընթացքում, իր ուղեծրով շարժվելով միջինում 0,179845 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,65° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2203) վան Ռիյն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սիցանո

Սիցանո  (իտալ․՝ Sizzano), կոմունա Իտալիայում, Պիեմոնտ մարզի Նովարա գավառում։
Բնակչությունը կազմում է 1458 մարդ (2008 թվականի տվյալներով)։ Բնակչության խտությունը 146 մարդ/կմ²։ Տարածքը՝ 10 կմ²։ Փոստային ինդեքս՝ 28070։ Հեռախոսային կոդ՝ 0321։
Բնակավայրի հովանավորն է համարվում սուրբ Վիկտորը։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս։ 0321 820214
Էլեկտրոնային հասցե։ municipio@comune.sizzano.no.it
Պաշտոնական կայք։ http://www.comune.sizzano.no.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Տարածքային ջրեր

Տարածքային ջրեր, տարածքային ծով, պետության ցամաքային կամ կղզիական տարածքային հարող և այդ տերիտորիայի բաղկացուցիչ մասը կազմող ծովային գոտի։ Տարածքային ջրերի իրավական ռեժիմն առաջին անգամ ընդունվել է տարածքային ծովի և հարող գոտու մասին ՄԱԿ-ի ժնևյան առաջին կոնֆերանսում (1958 թ.)։ ՄԱԿ-ի երրորդ կոնֆերանսում (1982 թ.) ընդունված կոնվենցիայի համաձայն, տարածքային ջրերում (ինչպես նաև դրանց վրայի օդային տարածությունում, ծովի հատակում ու դրա ընդերքում) պետությունն իրականացնում է իր գերիշխանությունը՝ պահպանելով միջազգային իրավունքի նորմերը։
Տարածքային ջրերով խաղաղ անցման իրավունք ունեն միջազգային կոնվենցիայի պահանջներով (անցումը չպետք է խախտի ափամերձ պետության անվտանգությունը և այլն) ղեկավարվող բոլոր պետությունների նավերը։ Տարածքային ջրերի լայնության հարցը միշտ եղել է վիճելի։ Կարծիքներ են եղել ճանաչել 3,6 կամ 12 ծովային մղոն լայնություն ունեցող շերտը, իսկ որոշ պետություններ միակողմանիորեն այն ընդարձակել են մինչև 200 ծովային մղոն։ ՄԱԿ-ի 3-րդ կոնֆերանսում 12 ծովային մղոնն ընդունվել է տարածքային ջրերի, 200 մղոնը՝ տնտեսական գոտու առավելագույն սահման։ Տարածքային ջրերի արտաքին սահմանն այն գիծն է, որի յուրաքանչյուր կետը ելակետային (բազիսային) գծի ամենամոտ կետից գտնվում է պետության հայտարարած տարածքային ջրերի լայնությանը հավասար հեռավորության վրա։ Տարածքային ջրերի ելակետային գիծը համարվում է պետության ծովափի երկարությամբ ամենամեծ տեղատվության գիծը։
Ռադկովկա (գյուղ, Պրոխորովսկի շրջան)

Ռադկովկա (ռուս.՝ Радьковка), գյուղ Ռուսաստանի Բելգորոդի մարզի Պրոխորովսկի շրջանի կազմում։
Բնակչությունը վերջին գրանցված տվյալներով կազմում էր 1009 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ի լրումն մեր հաղորդման

«В дополнение ко вчерашному...» (հայերեն՝ Ի լրումն մեր հաղորդման...), Հովհաննես Թումանյանի հոդվածներից մեկը, որն առաջին անգամ տպագրվել է 1898 թվականի օգոստոսի 14-ին։


== Պատմություն ==
Հոդվածն առաջին անգամ հրատարակվել է 1898 թվականի օգոստոսի 14-ին «Новое Обозрение» օրաթերթի № 5019-ում։ Այնուհետև տպագրվել է Երևանում, 1983 թվականին Թումանյանի «Ուսումնասիրություններ և հրատարակումներ» գրքի 3-րդ հատորի 324-րդ էջում։
Հոդվածում Թումանյանը գրում է Հաջիքենդից Գոզլուխ տանող ճանապարհին կողոպտված ուղևորների մասին։
Թումանյանի երկերի լիակատար ժողովածուի 6-րդ հատորում արտատպվել է 1983 թվականին Թումանյանի «Ուսումնասիրություններ և հրատարակումներ» գրքի 3-րդ հատորից։


== Տես նաև ==
Հանդուգն կողոպուտ Հաջիքենդի մոտ


== Ծանոթագրություններ ==
Խմբերգչուհին (պատմվածք)

«Խմբերգչուհին» (ռուս.՝ Хористка), Անտոն Պավլովիչ Չեխովի պատմվածքը` գրված 1886 թվականին։


== Հրապարակումներ ==
Պատմվածքն առաջին անգամ հրատարակվել է 1886 թվականի հուլիսի 18-ին, Օսկոլկի ամսագրի 14-րդ համարում։ Ի սկզբանե պատմվածքը կոչվել է «Երգիչը», լույս է տեսել Ա. Չեխոնտե ստորագրությամբ։ Պատմվածքի վերամշակված տարբերակը ներառվել է «Ուղի-ճանապարհ» բարեգործական անթոլոգիայի մեջ։
Նախքան 1899-1901 թթ. Ադոլֆ Մարքսի կողմից հրատարակված աշխատանքների երկրորդ հատորում ընդգրկելը, Չեխովը որոշ փոփոխություններ է արել տեքստում։ Աշխատանքը շտկելու ընթացքում Չեխովը փոխել է իր վերաբերմունքը հերոսուհու հանդեպ։ «Անառակ կնոջ կյանքի հումորային դրվագից նա ստացել է լիրիկական, վիրավորված մարդու տխուր պատմություն»։
Չեխովի կենդանության օրոք պատմվածքը թարգմանվել է հունգարերեն, գերմաներեն, լեհերեն և սլովակերեն։


== Սյուժե ==
Մի օր երգչուհի Պաշայի ամառանոցում էր նրա երկրպագու Նիկոլայ Պետրովիչ Կոլպակովը։ Առեղծվածային այցելուն` մի կին, ընդհատեց ամառանոցում գտնվողների մտորումները։ Այդ կինը պահանջում էր տեսնել իր ամուսնուն, ով, իբր թաքնվում էր ամառանոցի մյուս սենյակում, ապա պահանջեց, որ Պաշան վերադարձնի այն բոլոր նվերները, որոնք նա ստացել էր նրանից.  ամուսինը վերցրել և յուրացրել էր մեծ գումար։ Պաշան որոշեց նրան տալ իր ոսկյա ապարանջանը ու սուտակով մատանին։ Բայց դրանք այն զարդերը չէին։ Ի վերջո, տիկինը վերցրեց այդ և այլ զարդեր։
Այս ամենը կատարվում էր Կոլպակովի աչքերի առջև։ Տեսնելով երգչուհու նվաստացումը` Կոլպակովը բացականչում է. «Ո'չ, ես երբեք չեմ ների ինձ։ Չե'մ ների։ Հեռացի'ր ինձանից ... աղբ», բղավում էր նա գարշանքով։ «Նա ուզում էր ծնկի գալ և ... ում առջև»։ Քո առջև։ Օ՜, Աստված իմ»։


== Գրականություն ==
Чехов А. П. Хористка // Чехов А. П. Полное собрание сочинений и писем: В 30 т. Сочинения: В 18 т. / АН СССР. Ин-т мировой лит. им. А. М. Горького. — М.: Наука, 1974—1982.
«Научное слово», 1904, № 3, стр. 162.


== Ծանոթագրություններ ==


== Արտաքին հղումներ ==
Хористка Բնօրինակ ռուսերեն տեքստ
Хористка, два английских перевода.
Рассказ Хористка Archived 2017-05-05 at the Wayback Machine.
Լյուդավկա

Լյուդավկա (ուկրաիներեն՝ Людавка), գյուղ Ուկրաինայի Վիննիցայի մարզի Ժմերինկայի շրջանում։
2001 թվականի տվյալներով Լյուդավկա գյուղում բնակվում էր 730 մարդ։ Բնակավայրը զբաղեցնում է 2,1 կմ² տարածք։ Բնակչության խտությունը կազմում էր 347,62 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տերնովկա (գյուղ, Կոնոտոպի շրջան)

Անվան այլ կիրառումների համար տե՛ս՝ ՏերնովկաՏերնովկա (ուկրաիներեն՝ Тернівка), գյուղ Ուկրաինայի Սումիի մարզի Կոնոտոպի շրջանում։ Հիմնադրվել է 17-րդ դարում։
2001 թվականի տվյալներով Տերնովկա գյուղում բնակվում էր 645 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Զարեչնոե (գյուղ, Արզամասկի շրջան)

Անվան այլ կիրառումների համար տե՛ս՝ ԶարեչնոեԶարեչնոե (ռուս.՝ Заречное), գյուղ Ռուսաստանի Նիժնի Նովգորոդի մարզի Արզամասկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռուսիլովկա

Ռուսիլովկա (ռուս.՝ Русиловка), գետ Ռուսաստանում, հոսում է Իվանովոյի մարզում։ Գետաբերանը տեղակայված է Կինեշեմկա գետի աջ ափին՝ 26 կմ հեռավորության վրա։ Գետի երկարությունը 10 կմ է։ Ակունքը գտնվում է Կոչկի գյուղի մոտ, Կինեշմից 14 կմ հարավ։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Վոլգայի ավազանային շրջանին, գետի ջրատնտեսային տեղամասը՝ Վոլգա գետն է։ Գետի ենթաավազանը (Վերին) Վոլգայի վտակների ավազաններն են՝ մինչև Ռիբինսկի ջրամբար։ Գետի գետային ավազանը (Վերին) Վոլգա գետն է՝ մինչև Կույբիշևի ջրամբար (առանց Օկա գետի ավազանի)։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 08010300412110000013599
Հիդրոլոգիական ուսումնասիրությունների կոդը - 110001359
Ավազանի կոդը - 08.01.03.004
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Վառա (գյուղ, Վառա շրջան)

Անվան այլ կիրառումների համար տե՛ս՝ Վառա (այլ կիրառումներ)Վառա (էստ․՝ Vara), գյուղ Էստոնիայի Տարտումաա նահանգի Վառա շրջանում։
2011 թվականի տվյալներով գյուղում բնակվում էր 392 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
1931

1931 թվական, ոչ նահանջ տարի, ըստ Գրիգորյան օրացույցի սկսում է հինգշաբթի օրը։ Սա մեր թվարկության 1931 թվականն է, 
XX դարի 31-րդ տարին։


== Դեպքեր ==
հոկտեմբերի 31- լույս տեսավ «Աշտարակ» շրջանային թերթը։
դեկտեմբերի 11 - Վեստմինստերյան ստատուտ, 1931, անգլիական պառլամենտի ակտը (1931 թվականի դեկտեմբերի 11-ին), որով սահմանվել են դոմինիոնների իրավական դրությունն և փոխհարաբերությունները Մեծ Բրիտանիայի հետ


== Ծնունդներ ==
Հունվարի 1 - Սերգեյ Ադյան, մաթեմատիկոս, ՌԳԴԱ ակադեմիկոս
Հունվարի 1 - Վիլհելմ Մաթևոսյան, հայ արվեստաբան
Հունվարի 8 - Սերգեյ Մատինյան, հայ խորհրդային ֆիզիկոս
Հունվարի 31 - Ռաֆայել Աթոյան, նկարիչ, ՀՀ վաստակավոր նկարիչ
Մարտ 2 - Միխայիլ Գորբաչով, ԽՍՀՄ առաջին և վերջին նախագահ։
Մարտի 22 - Բարտոն Ռիխտեր, ամերիկացի ֆիզիկոս
Մարտի 29 - Ալեքսեյ Գուբարև, տիեզերագնաց-օդաչու, փոխգնդապետ, Խորհրդային Միության հերոս
Ապրիլի 14 - Թաթուլ Բոլորչյան, հայ բանաստեղծ
Ապրիլի 15 - Թոմաս Թրանսթրյոմեր, շվեդ բանաստեղծ, թարգմանիչ, հոգեբան, դաշնակահար, 2011 թվականի գրականության Նոբելյան մրցանակակիր
Մայիսի 16 - Վույադին Բոշկով, հարավսլավացի ֆուտբոլիստ, կիսապաշտպան և գլխավոր մարզիչ։
Հունիսի 14 - Լենա Փաշինյան, դերասանուհի
Օգոստոսի 15 - Միքայել Թարիվերդիև, ազգությամբ հայ ճանաչված երգահան (վ. 1996)
Օգոստոսի 25 - Գևորգ Աղաջանյան, հայ բանաստեղծ, լրագրող։
Սեպտեմբերի 5 - Լեոնարդ Սարգսյան, հայ դերասան, ՀՀ ժողովրդական արտիստ
Սեպտեմբերի 9 - Մաքսիմ Մարտիրոսյան, բալետի հայ խորհրդային արտիստ և բալետմայստեր
Սեպտեմբերի 30 - Ջանսուղ Չարկվիանի, վրացի բանաստեղծ։
Վաչե Ավագյան, կենսաբանական գիտությունների դոկտոր, պրոֆեսոր։
Վիկտոր Բալայան, հայ արձակագիր, լրագրող, թարգմանիչ։
Թամազ Ճիլաձե, վրացի արձակագիր, դրամատուրգ։
Ալբերտ Շարուրյան, գրականագետ, բանասիրական գիտությունների դոկտոր, պրոֆեսոր։
Ջոն Ռոբերտ Շրիֆեր, ամերիկացի ֆիզիկոս։


== Մահեր ==
Փետրվարի 19 - Թովմաս Նազարբեկյան, հայ ռազմական գործիչ, ռուսական բանակի գեներալ-մայոր, Հայաստանի Դեմոկրատական Հանրապետության գեներալ-լեյտենանտ, զորատեսակի գեներալ (բանակի գեներալ), սպարապետ։
Փետրվար 24 - Երվանդ Լալայան, ազգագրագետ (ծ. 1864)
Մայիսի 10 - Արման Մանուկյան, ամերիկացի հայազգի նկարիչ, որը հայտնի է իր Հավայան կղզիների բնանկարներով
Օգոստոսի 3 - Օլգա Մայսուրյան, հայ դերասանուհի
Սեպտեմբերի 19 - Դեվիդ Սթար Ջորդան, առաջատար ձկնաբան, մանկավարժ, եվգենիստ, խաղաղության ակտիվիստ
Ռուբեն Որբերյան - արևմտահայ բանաստեղծ (ծ. 1873)
Աբանա (Շարուր-Դարալագյազի գավառ)

Անվան այլ կիրառումների համար տե՛ս՝ Աբանա (այլ կիրառումներ)Աբանա, ավերակ գյուղ, Երևանի նահանգի Շարուր-Դարալագյազի գավառում, Արփայի ավազանում, Աբանա գետի հովտում։ Գտնվում է Աղավնաձոր գյուղից 14 կմ արևելք։
1831 թ.-ին գյուղն ուներ 25 բնակիչ։ Գյուղն հետագայում ամայացել է։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Երևանի նահանգի հայաբնակ բնակավայրեր


== Ծանոթագրություններ ==
Նորավան (Սյունիքի մարզ)

Նորավան,
գյուղ Հայաստանի Հանրապետության Սյունիքի մարզի Սիսիանի տարածաշրջանում, Սիսիան քաղաքից 4-5 կմ արևելք, Որոտան գետի ձախ կողմում` մեղմաթեք սարավանդի վրա, բարձրությունը ծովի մակարդակից` մոտ 1700 մ։։ Հեռավորությունը Կապան մարզկենտրոնից ճանապարհով կազմում է մոտ 96 կմ։
Գյուղը հիմնադրվել է 1928 թվականին Սիսիանի շրջանի այլ գյուղերի բնակիչների կողմից։ 1930 թվականից մասն է կազմել Հայկական ԽՍՀ Սիսիանի շրջանի։ 1995 թվականից մտնում է ՀՀ Սյունիքի մարզի մեջ։


== Բնակչություն ==
Ըստ ՀՀ 2011 թ. մարդահամարի արդյունքների` Նորավանի մշտական բնակչությունը կազմել է 485, առկա բնակչությունը` 360 մարդ։ Գյուղը մշտապես բնակեցված է եղել հայերով, բնակչության փոփոխությունը ժամանակի ընթացքում` ստորև.


== Տես նաև ==
Նորավանի պատմության և մշակույթի անշարժ հուշարձանների ցանկ (Սյունիքի մարզ)


== Ծանոթագրություններ ==
Պյանֆեյ

Պյանֆեյ  (իտալերեն՝ Pianfei), կոմունա Իտալիայի Պիեմոնտ մարզի Կունեո գավառում։
Բնակչությունը կազմում է 2073 մարդ (2008 թվականի տվյալներով)։ Բնակչության խտությունը՝ 137 մարդ/կմ²։ Տարածքը՝ 15 կմ²։ Փոստային ինդեքս՝ 12080։ Հեռախոսային կոդ՝ 0174։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս` 0174 585128
Պաշտոնական կայք` http://www.comune.pianfei.cn.it


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Մոնդոլֆո

Մոնդոլֆո (իտալերեն՝ Mondolfo) կոմունա Իտալիայում, գտնվում է Մարկե շրջանում՝ Պեզարո է Ուրբինո պրովինցիայում։ Բնակչությունը կազմում է 11 879 մարդ (2008 թվականի տվյալներով), բնակչության խտությունը՝ 524 մարդ/կմ²։ Տարածքը կազմում է 23 կմ²։ Փոստային ինդեքս՝ 61037: Հեռախոսային կոդ՝ 0722։


== Ժողովրդագրություն ==
Բնակչության գրաֆիկը.


== Համայնքի վարչակազմ ==
Հեռախոս։ 0721 9391
Էլ-փոստ։ comune.mondolfo@provincia.ps.it
Պաշտոնական կայք։ http://www.comune.mondolfo.pu.it/


== Արտաքին հղումներ ==
Պաշտոնական էջ (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Պաշարաջուր

Պաշարաջուր, ավերակ գյուղ Հայկական ԽՍՀի Գորիսի շրջանում, Գորիս քաղաքից 11 կմ հարավ, Բարձրավան գյուղից 2 կմ հյուսիս-արևելք, անտառներով շրջապատված լեռնաբացատում։ Ունի շրջապատի նկատմամբ իշխող դիրք։
Նույն անվանումով ընդգրկված է եղել Արևելյան Հայաստանի Ելիզավետպոլի նահանգի Զանգեզուրի գավառում։


== Պատմություն ==
Հնում մտել է Մեծ Հայքի Սյունիք աշխարհի Մաղանջուղ գավառի մեջ։ Հետագայում այստեղ ամռան ամիսներին ժամանակավորապես բնակվել են ադրբեջանցիներ, որոնք 1949 տեղափոխվեցին Ադրբեջան։ Միայն չնչին մասը մնաց Պածարաջրում, որն հետագայում աստիճանաբար լքվեց։ Ներկայումս հանդիսանում է Բարձրավան գյուղի ձմեռանոցը։


== Բնակչություն ==
Պաշարաջուրի ազգաբնակչության փոփոխությունը.


== Պատմամշակութային կառույցներ ==
Կանգուն է գյուղի քառանկյունի Ս. Հռիփսիմե եկեղեցին, որը XVII-XVIII դարի կառույց է։


== Ծանոթագրություններ ==


== Արտաքին հղումներ ==
Էլիսոն Հարվարդ

Էլիսոն Էլիզաբեթ Հարվարդ (հունվարի 8, 1951(1951-01-08), Հյուստոն), ամերիկացի մոդել, արվեստագետ, դերասանուհի և ինտերնետային աստղ։ Ավելի հայտնի է որպես «Ամերիկայի հաջորդ թոփ մոդելը» 12 և 17 ցիկլների մասնակից։ Էլիսոնը հայտնվել է այնպիսի ամսագրերում, ինչպիսիք են Harper's Bazaar, ONE, WeTheUrban, Vogue, Mega և այլն։ Նա նաև եղել է Belo Medical Group բրենդի հաստատող անդամ և հայտնվել է նրանց ամսագրերի հատուկ թողարկման շապիկին։


== Կենսագրություն ==


=== Վաղ տարիներ ===
Հարվարդը ծնվել է Հյուստոնում (Տեխաս) և մեծացել Նոր Օռլեանում (Լուիզիանա)։ Նա հաճախել է Լուիզիանայի Պետական համալսարանը մինչև Նոր Օռլեանի համալսարան տեղափոխվելը, որտեղ նա սովորում էր արվեստ գարնանային կիսամյակի ժամանակ։ Նրա արվեստի աշխատանքը 2007 թվականին տեղ է գտել Լիզա Կուզնեցովայի The Story Told at Night վեպում Her artwork is featured in the 2007 novel The Story Told at Night by Liza Kuznetsova.։
2005 թվականին, մինչ «Ամերիկայի հաջորդ թոփ մոդելը»-ին մասնակցելը, նա հայտի էր որպես ինտերնետ-մեմ 4chan-ում, որտեղ նրա կեղծանունն էր Creepy Chan։


== Կարիերա ==
Ինտերնետով մոդելային գործակալի կողմից առաջարկ ստանալով նա շատ հանգիստ ընդունվեց մրցույթին։ Նա մասնակցել է «Ամերիկայի հաջորդ թոփ մոդելը» միցույթին երկու անգամ և զբաղեցրել 2-ր հորիզոնականը երկու մրցույթներում էլ։ Գովասանքների արդյունքում նա ինքն ստեղծեց իր "Honey Blood" օծանելիքը և նկարվում իր իսկ երգի՝ "Underwater"-ի տեսահոլովակում։ Հարվարդը նաև այցելել է մրցույթի 21-րդ ցիկլին, որպես հյուր։ 2009 թվականի հունիսին նա համաձայնագիր կնքեց Լոս Անջելեսում գտնվող Nous Model Management- ի հետ, բայց այժմ չի համագործակցում նրա հետ։ Հարվարդը եղել է մոդել KarmaLoop.com-ի, Գեմա Կանգի, Մալան Բրետոնի, Chromat-ի և Richie Rich-ի համար, 2012-ին քայլել է New York Fashion Week-ի ժամանակ She has also modeled for Chromat and Richie Rich.։ Նա նաև եղել է մի շարք մոդելային մրցույթների ժյուրիի անդամ։


=== Դերասանական կարիերա ===
2012-ի սեպտեմբերի 21-ինհայտնի դարձավ, որ Հարվարդը խաղալու է Insensate ֆիլմում, որպես Կարինա։ Ֆիլմի պրեմիերան եղավ 2013 թվականի վաղ օգոստոսին iTunes-ում։ Insensate-ը ավելի ուշ հրապարակվեց նաև Amazon-ում։ Ինչպես նաև խաղացել է Dangerous Words from the Fearless ֆիլմում 2014 թվականին։


== Ծանոթագրություններ ==
Սանտա Բարբարա (Կալիֆոռնիա)

Սանտա-Բարբարա (անգլ.՝ Santa Barbara) — քաղաք համանուն շրջանում՝ Կալիֆոռնիա նահանգում (ԱՄՆ)։ Ըստ 2000 թվականի մարդահամարի՝ բանկչությունը կազմում է 92 325 մարդ, արվարձանների հետ միասին՝ շուրջ 200 հազար։


== Պատմություն ==

Առաջին բնակավայրը ՝ ներկայիս քաղաքի տեղում, հիմնադրվել է 1786 թվականի դեկտեմբերի 4-ին և ստացել է իր անվանումը՝ ի պատիվ Սուրբ Վարվառայի։ 1925 թվականի հունիսի 25-ին քաղաքի գրեթե բոլոր շենքերը ավերվել են ուժեղ երկրաշարժից։


== Աշխարհագրություն ==
Սանտա Բարբարան գտնվում է մոտ 140 կիլոմետր դեպի հյուսիս-արևմուտք Լոս Անջելեսից՝ Խաղաղ օվկիանոսի ափին։ Հյուսիս-արևելքից քաղաքը շրջապատում են լեռնային զանգվածները, որոշ գագաթների բարձրությունը գերազանցում է 1000 մետրը ծովի մակարդակից՝ պաշտպանելով բնակավայրը մայրցամաքային քամիներից։ Սանտա-Բարբարան գտնվում է սեյսմիկ ակտիվ գոտում , ուստի պարբերաբար լինում են երկրաշարժեր։ 1925 թվականի հունիսի 29-ի երկրաշարժից մեծ թվով շենքեր վնասվել և ավերվել են։ Քաղաքի տարածքը կազմում է շուրջ 107 կմ2։ 2008 թվականին քաղաքը ենթարկվել է հրդեհի, որը մեկնարկել է Մոնտեսիտո քաղաքից։


== Բնակչություն ==
Ըստ 2014 թվականի մարդահամարի՝ բնակչությունը կազմել է 90 385 մարդ, որից շուրջ 74 %-ը — սպիտակ ռասսայից։ Բնակիչների ավելի քան մեկ երրորդը (մոտ 35 %) իսպանախոսներ են։ Նույնպես մոտ մեկ երրորդը անչափահասներ են։ (մինչև 21 տարեկան-ը՝ ըստ ԱՄՆ- օրենքների)։
Բնակչության խտությունը կազմում է 830 մարդ/1կմ քառակուսի։


== Կլիմա ==
Քաղաքում կլիման մերձարևադարձային և միջերկրածովյան է, ուստի Սանտա Բարբարայի շրջանի ափը շատ հաճախ անվանում են Ամերիկյան Ռիվիերա՝ նմանությամբ Լազուր ափի։
Տարվա ամենացուրտ ամիսը — հունվարն է (11,1 °C), ամենատաքը՝ օգոստոսը (19,3 °C): Տարեկան միջին ջերմաստիաճնը — 15,1 °C: Տարեկան միջին տեղումների քանկը — 413 մմ, որոնցից մայիս-հոկտեմբեր ամսիներին բաժին է ընկնում ընդամենը 33 մմ։ Տեղումները լինում են հիմնականում օրվա մութ ժամերին՝ կարճատև անձրևների տեսքով։ Ձյուն տեղում է շատ հազվադեպ, ոչ բոլոր տարիներին, և արագ հալվում է։ Ջրի ջերմաստիճանը տարվա ընթացքում տատանվում է 16-18,5 °C-ի միջակայքում, ծանծաղաջրերում՝ ավելի բարձր։ Լեռները պաշտպանում են քաղաքը մայրցամաքային քամիներից, այդ պատճառով տիրում են խաղաղօվկիանոսյան օդային զանգվածները, որոնք բացառում են ցուրտը՝ ձմռանը և ուժեղ շոգը՝ ամռանը։


== Կրթություն ==
Քաղաքում կան մի քանի համալսարաններ, այդ թվում ՝ Կալիֆոռնիայի համալսարանը Սանտա Բարբարայում (UCSB).


== Քաղաքի կյանքը ==
Քաղաքը ղեկավարում է քաղաքապետը։
Քաղաքի մեղմ կլիման գրավում է Լոս Անջելեսի ունևոր բնակչությանը։ Քաղաքի շրջակայքում է գտնվում Մայքլ Ջեքսոնի հսկայական առանձնատունը —Նևերլանդը։  Հոլիվուդյան բնակիչների հնչեղ անունները առաջացնում են այստեղ և զբոսաշրջիկների։ Քաղաքը ավելի լայն տարածում գտավ համանուն սերիալի դուրս գալուց հետո, որը 1990-ական թվականներին հեռարձակվեց ռուսական հեռուստատեսությամբ։
Չնայած կլիմայական բարենպաստ պայմաններին, քաղաքի ընդարձակմանը խանգարում է խմելու ջրի պակասությունը։


== Տեսարժան վայրեր ==
Սանտա Բարբարայի բնական պատմության թանգարան


== Քույր քաղաքներ ==
Սանտա Բարբարա քաղաքի պաշտոնական կայքի տվյալներով.


== Մշակույթ ==
Այս քաղաքում են ծավալվել հանրահայտ «Սանտա Բարբարա» սերիալի իրադարձությունները


== Ծանոթագրություններ ==


== Արտաքին հղումներ ==
Կայքը վարչակազմի Սանտա-Բարբարա
Բելգիայի վերելակային ջրանցքներ

Բելգիայի վերելակային ջրանցքներ (ֆր.՝ Ascenseurs à bateaux du Canal du Centre), չորս ջրանցքներ, որոնք կառուցվել են 1882 - 1917 թթ.՝ Բելգիայի կենտրոնական ջրանքցի տարիներին։ 1998 թվականին ընդգրկվել են ՅՈւՆԵՍԿՕ-ի համաշխարհային ժառանգության ցուցակի մեջ (№ 856)։
Չորս ջրանցքները մինչև այսօր էլ գտնվում են նույն վիճակում, ինչպես կառուցվել են 19-20-րդ դարերում։


== Պատկերասրահ ==

		
		
		


== Տես նաև ==
Եվրոպայում ՅՈՒՆԵՍԿՕ-ի Համաշխարհային ժառանգության օբյեկտների ցանկ
Նավամբարձիչ


== Արտաքին հղումներ ==
Description from UNESCO
Maps and photographs of canal lifts
Ժողովածու (2663)

Ժողովածու (2663), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2663 թվի տակ։ Ձեռագիրը գրվել է 1831-1861 թվականներին ենթադրաբար Էջմիածի, Թիֆլիսում։ Գրված է թղթի վրա, որը ունի 26.8-35×22 չափս։ Ձեռագիրը կազմված է 30 թերթից։ Գրված է միասյուն, շղագրով։ Կազմը` կաշեպատ ստվարաթուղթ։


== Բովանդակություն ==
Կոնդակք Կթղ-ացն Յովհ. Կարբեցւոյ. Ներս Աշտարակեցւոյ, Մատթէոսի ա։
Գրութինւնք հոգաբարձուաց Ներսիսեան վարժարանի։
Հրաման փոխարքայի (ռուսերեն)։


== Ծանոթագրություններ ==
Կոիտյեռվե դաստակերտ

Կոիտյեռվե դաստակերտ (էստ․՝ Koitjärve mõis, գերմ.՝ Koitjärw), քաղաքային դաստակերտ Էստոնիայի հյուսիսում՝ Հարյումաա նահանգի Կուուսալու շրջանի Կոիտյեռվե գյուղում։


== Պատմություն ==
Կոիտյեռվե դաստակերտը հիմնադրվել է XVII դարի վերջին։ Դաստակերտի առաջին սեփականատերն էր Գեորգ Կոռնելիուս Գրեսինգերը (Georg Cornelius Griesinger)։
1703 թ. Կոիտյեռվե դաստակերտը միացվեց Մաառդու դաստակերտին։ Վերջինս դարձավ Կոիտյեռվե դատակերտի օժանդակ շինություն։
1773 թի-ց Կոիտյեռվե դաստակերտը պատկանել է Տալլին քաղաքին, որի սեփականություն դասատկերտը մնաց մինչև 1940 թ-ը։
Լինելով քաղաքային դաստակերտ՝ Կոիտյեռվեն չուներ մեծ ու աչքի ընկնող կառույցներ։ Դաստակերտն ավելի շուտ հիշեցնում սովորական տուն։ XX դարիի սկզբին դաստակերտի գլխավոր մասնաշենքը գրեթե ոչնչով չէր տարբերվում իր շուրջը գտնվող երեք տներից։ 1952 թ.՝ Աէգվիյդու պոլիգոնի կառուցման ժամանակ, ավերվեցին դաստակերտի գլխավոր մասնաշենքն ու նրա կողքի երեք տները։ Ներկայումս դաստակերտից ոչինչ չի պահպանվել։


== Արտաքին հղումներ ==
http://www.mois.ee/harju/humala.shtml